У канцы мерапрыемства выступіла дырэктар школы Валянціна Сыцька. Яна заўважыла, што падобныя мерапрыемствы сталі добрай традыцыяй у школе, нагадала вучням пра абавязак кожнага захоўваць памяць аб таленавітых земляках, ганарыцца імі, браць з іх прыклад. Прыклад сумленнасці і працавітасці, павагі да людзей і Радзімы. Хто ведае, можа, для кагосьці гэта мерапрыемства стала лёсавызначальным і хутка на глускім паэтычным небасхіле з’явіцца новая зорка.